
RAPORT DE SPECIALITATE

Privind aprobarea  preluării pe bază de protocol a suprafeței de 5.198.412 mp de fond forestier grupa I funcțională, vegetaţia forestieră cu funcţii speciale de protecţie, subgrupa 1.4.a. - păduri special amenajate în scop recreativ (păduri-parc)  și încheierea unui contract de administrare cu Regia Națională a Pădurilor Romsilva – Direcția Silvică Timiș-Ocolul Silvic Timișoara

Având în vedere Referatul de aprobare a proiectului de hotărâre  nr. ……………… a Primarului Municipiului Timişoara şi Proiectul de hotărâre Privind aprobarea  preluării pe bază de protocol a suprafeței de 5.198.412 mp de fond forestier grupa I funcțională, vegetaţia forestieră cu funcţii speciale de protecţie, subgrupa 1.4.a. - păduri special amenajate în scop recreativ (păduri-parc)  și încheierea unui contract de administrare cu Regia Națională a Pădurilor Romsilva – Direcția Silvică Timiș-Ocolul Silvic Timișoara,  în conformitate cu legislaţia în vigoare.
Facem următoarele precizări:
Prin H.G. nr.790/24.09.2020 a fost aprobată transmiterea cu titlu gratuit a suprafeţei de 5.198.412 mp, fond forestier din grupa I funcţională - vegetaţia forestieră cu funcţii speciale de protecţie, subgrupa 1.4.a. - păduri special amenajate în scop recreativ (păduri-parc), având datele de identificare în anexă, din domeniul public al statului şi din administrarea Regiei Naţionale a Pădurilor - Romsilva în domeniul public al municipiului Timişoara, în vederea realizării amenajărilor specifice pădurii-parc.
 	Pentru suprafaţa de 5.198.412 mp Municipiul Timişoara are următoarele obligaţii:
-să încheie un contract de administrare cu un ocol silvic, potrivit art. 10 alin. (1) şi (2) din Legea nr. 46/2008 - Codul silvic, republicată, cu modificările şi completările ulterioare;
-să respecte regimul silvic, potrivit art. 17 alin. (1) din Legea nr. 46/2008 - Codul silvic, republicată, cu modificările şi completările ulterioare;
	-să evidenţieze preluarea suprafeţei respective în patrimoniul public al municipiului Timişoara;
-să asigure elaborarea studiului de fundamentare pentru suprafaţa de fond forestier încadrată în categoria funcţională 1.4.a. - păduri special amenajate în scop recreativ (păduri-parc), care a făcut obiectul transmiterii şi să-l depună în vederea avizării la comisia tehnică de avizare pentru silvicultură, în termen de 2 ani de la data preluării terenului, potrivit prevederilor art. 7 alin. (1) din Legea nr. 220/2018 privind transmiterea unor suprafeţe de fond forestier din grupa I funcţională - vegetaţia forestieră cu funcţii speciale de protecţie din domeniul public al statului şi din administrarea Regiei Naţionale a Pădurilor - Romsilva în domeniul public al unor unităţi administrativ-teritoriale.
 	Predarea-preluarea suprafeţei de 5.198.412 mp de fond forestier din grupa I funcţională - vegetaţia forestieră cu funcţii speciale de protecţie prevăzută la art. 1 se va face pe bază de protocol încheiat între Regia Naţională a Pădurilor - Romsilva şi municipiul Timişoara, în termen de 30 de zile de la data intrării în vigoare a prezentei hotărâri, cu respectarea reglementărilor în vigoare.
	Având în vedere prevederile art. 3 din H.G. nr.790/2020, intrată în vigoare la data de 25.09.2020, avem de realizat preluarea suprafeței de 5.198.142 mp de fond forestier din grupa I funcțională- vegetație forestieră cu funcții speciale de protecție, pe bază de protocol încheiat între Regia Națională a Pădurilor- Romsilva, respectiv Direcția Silvică Timiș, prin Ocolul Silvic Timișoara și Municipiul Timișoara, până la data de 23.10.2020.
Comisia, care va fi implicată în procesul de preluare a suprafeței de fond forestier pe bază de protocol, va avea componența reglementată de art. 5, al.(1) din Ordinul Ministerului Apelor și Pădurilor nr.1084/2018 .
În ceea ce privește obligațiile unității administrativ-teritoriale care preia suprafața de fond forestier, respectiv a Municipiului Timișoara, una dintre acestea este de a încheia un contact de administrare cu un ocol silvic, conform art.1, al.(2), lit.a) din O.M. nr. 1084/2018.
Având în vedere prevederile legale expuse în prezentul raport, apreciem că proiectul de hotărâre privind aprobarea  preluării pe bază de protocol a suprafeței de 5.198.412 mp de fond forestier grupa I funcțională, vegetaţia forestieră cu funcţii speciale de protecţie, subgrupa 1.4.a. - păduri special amenajate în scop recreativ (păduri-parc)  și încheierea unui contract de administrare cu Regia Națională a Pădurilor Romsilva – Direcția Silvică Timiș-Ocolul Silvic Timișoara îndeplineşte condiţiile pentru a fi supus dezbaterii şi aprobării plenului consiliului local.

